ફેમસ ઇન્ટરનેશનલ શો ‘ક્વાન્ટિકો'ની ત્રીજી સીઝનના એક એપિસોડ બદલ પ્રિયંકા ચોપરાને ટાર્ગેટ કરવામાં આવી રહી છે. સોશિયલ મીડિયા પર તેની ખૂબ ટીકા થઈ રહી છે. વાસ્તવમાં ઇન્ડિયન નેશનલ્સને આતંકવાદી તરીકે રજૂ કરવા બદલ વિવાદ સર્જાયો છે. આ એપિસોડમાં બતાવવામાં આવ્યું હતું કે, ઇન્ડિયન નેશનલ એ રીતે મેનહટન પર આતંકવાદી હુમલાનું કાવતરું ઘડે છે કે જેનાથી પાકિસ્તાનને દોષિત ગણાવાય. આ એપિસોડ બદલ પ્રિયંકાની ટીકા થઈ રહી છે. તો કેટલાક લોકો તેના બચાવમાં આગળ આવ્યા છે. જેમાં વરુણ ધવન પણ સામેલ છે. તેણે કહ્યું હતું કે, ‘પ્રિયંકા ઘણું સારું કામ કરી રહી છે અને આપણા બધાની સાથે દેશને તેના પર ગૌરવ છે.